GL รายได้ดอกเบี้ยพุ่ง ดันกำไร Q3/59 โต 73%
GL รายได้ดอกเบี้ยพุ่ง ดันกำไร Q3/59 โต 73% มาที่ 260.34 ลบ. จากปีก่อนกำไร 150.27 ลบ. ขณะที่ช่วง 9 เดือนมีกำไร 738.98 ลบ. โต 89% จากปีก่อน 389.98 ลบ.
14 พ.ย. 2559

บริษัท กรุ๊ปลีส จำกัด (มหาชน) หรือ GL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 260.34 ล้านบาท หรือมีกำไรสุทธิ 0.1707 บาทต่อหุ้น เพิ่มขึ้น 73% จากช่วงเดียวกันของปีก่อนที่มีกำไรสุทธิ 150.27  ล้านบาท หรือมีกำไรสุทธิ  0.1243 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากการเพิ่มขึ้นของรายได้ดอกผลเช่าซื้อ การเพิ่มขึ้นของรายได้ดอกผลจากสินเชื่อแก่ผู้บริโภคโดยมีสินทรัพย์ค้าประกัน การเพิ่มขึ้นของรายได้ดอกเบี้ยจากเงินให้กู้ยืม และการลดลงของต้นทุนสินเชื่อ
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 738.98 ล้านบาท หรือ 0.4844 บาทต่อหุ้น เพิ่มขึ้น 89% จากช่วงเดียวกันของปีก่อนที่มีกำไรสุทธิ 389.98  ล้านบาท หรือ 0.3439 บาทต่อหุ้น